C 70/26
HR
Službeni list Europske unije
27.2.2023.
Proizvodi koji se ne prodaju u roku od 48 sati od berbe moraju se držati u hladnjaku na odgovarajućoj temperaturi ili tretirati drugim metodama za usporavanje metaboličkih procesa ploda.
3.6.
Posebna pravila za označivanje proizvoda na koji se odnosi registrirani naziv ZOZP „Ciliegia di Marostica” koji se prodaje za konzumaciju u svježem stanju mora se pakirati u posebne spremnike najveće zapremnine do 10 kg.
Korišteni materijali moraju biti pogodni za dodir s hranom.
Sadržaj svakog pakiranja mora biti ujednačen i mora sadržavati isključivo trešnje istog podrijetla, sorte i kakvoće.
Kad je riječ o odstupanjima u veličini, dopušteno je odstupanje od 10 % s obzirom na broj ili masu trešanja u svakom pojedinačnom pakiranju.
Obvezna je upotreba simbola EU-a.
Na svakom pakiranju mora biti istaknut sljedeći logotip zemljopisnog podrijetla:
4.
Sažeta definicija zemljopisnog područja Područje proizvodnje trešanja „Ciliegia di Marostica” obuhvaća administrativno područje osam općina u pokrajini Vicenzi: Marostica, Salcedo, Fara Vicentino, Breganze, Colceresa, Pianezze, Bassano i Schiavon.
5.
Povezanost sa zemljopisnim područjem Zapisi o pogodnosti područja proizvodnje proizvoda „Ciliegia di Marostica” za uzgoj trešanja sežu daleko u prošlost.
Nekoliko je autora potvrdilo kvalitetu trešanja koje se uzgajaju na tom području.
Sjeverni dio tog područja brdovit je i nalazi se na nadmorskoj visini od 100 do 400 metara, a južni dio čine visoravni prosječne nadmorske visine od 90 do 100 metara.
Zemlja na kojoj se trešnje uzgajaju velikim dijelom potječe od bazaltnih stijena iz tercijara, vrlo je plodna i siromašna dušikom, ali bogata kalijem.
Ta vrsta supstrata i činjenica da su obronci okrenuti prema jugu onemogućuju zadržavanje vode i nakupljanje šećera.
Klima je umjerena, blago vjetrovita i gotovo da nema magle, a područje je sa sjevera zaštićeno Alpama i Dolomitima.
Trešnje su srcolike i velike, jarkocrvene do tamnocrvene boje, a meso im je umjereno sočno, slatkog i vrlo ugodnog okusa.
Od 15. stoljeća pa sve do danas, tradicionalni ugled trešanja „Ciliegia di Marostica” povezuje ih s područjem na kojem se proizvode.
Uzgoj trešanja na brežuljcima Marostice zabilježen je još u povijesnim dokumentima iz rimskog doba i kasnijih razdoblja.
Čini se da čuvenost trešanja „Ciliegia di Marostica” potječe iz drevne priče o dvojici vitezova koji su se 1454. u igri šaha sa živim figurama natjecali za ruku mlade djevojke čiji je otac bio Taddeo Parisio, vladar i upravitelj „plemenite zemlje i dvorca Marostica”.
Pobjednik igre oženio se upraviteljevom kćeri, a gubitnik njezinom sestrom.
Kako bi obilježio taj sretan događaj, Taddeo Parisio naredio je da se na cijelom području zasade stabla trešanja.
Svake godine krajem svibnja na području proizvodnje održava se regionalni sajam trešanja „Mostra regionale delle ciliegie”, na kojem se u spomen na igru šaha odabiru se dvije mlade djevojke koje glume mladenke u uprizorenju tog povijesnog događaja.